Document ID: 32000L0082

Direktiva Komisije 2000/82/ES
z dne 20. decembra 2000
o spremembi Prilog k Direktivam Sveta 76/895/EGS, 86/362/EGS, 86/363/EGS in 90/642/EGS o določitvi najvišjih mejnih vrednosti ostankov pesticidov v in na sadju in zelenjavi, žitu, živilih živalskega izvora ter nekaterih proizvodih rastlinskega izvora, vključno s sadjem in zelenjavo
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/895/EGS z dne 23. novembra 1976 glede določitve najvišjih mejnih vrednosti ostankov pesticidov v in na sadju in zelenjavi [1], kakor je bila nazadnje spremenjena z Direktivo Komisije 2000/57/ES [2], in zlasti člena 5 Direktive,
ob upoštevanju Direktive Sveta 86/362/EGS z dne 24. julija 1986 o določitvi najvišjih mejnih vrednosti ostankov pesticidov v in na žitu [3], kakor je bila nazadnje spremenjena z Direktivo Komisije 2000/81/ES [4], in zlasti člena 10 Direktive,
ob upoštevanju Direktive Sveta 86/363/EGS z dne 24. julija 1986 o določitvi najvišjih mejnih vrednosti ostankov pesticidov v in na živilih živalskega izvora [5], kakor je bila nazadnje spremenjena z Direktivo 2000/81/ES, in zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi najvišjih mejnih vrednosti ostankov pesticidov v in na proizvodih rastlinskega izvora, vključno s sadjem in zelenjavo [6], kakor je bila nazadnje spremenjena z Direktivo 2000/81/ES, in zlasti člena 7 Direktive,
ob upoštevanju naslednjega:
(1) Pri žitu in proizvodih rastlinskega izvora, vključno s sadjem in zelenjavo, morajo vrednosti ostankov odražati uporabo najmanjših količin pesticidov, ki so potrebni za dosego učinkovitega varstva rastlin, tako da je vsebnost ostanka čim manjša in toksikološko sprejemljiva, zlasti zaradi varstva okolja in v smislu ocenjenega vnosa s prehrano potrošnikov. Pri živilih živalskega izvora morajo vrednosti ostankov odražati količino žita in proizvodov rastlinskega izvora, ki so jih zaužile živali, tretirane s pesticidi ter, kjer je ustrezno, neposredne posledice uporabe veterinarskih zdravil.
(2) Najvišje mejne vrednosti ostankov pesticidov je treba nenehno nadzorovati in vrednosti se lahko spremenijo ob upoštevanju novih informacij in podatkov. Najvišjo mejno vrednost ostankov je treba določiti na spodnji meji analitične določitve, če registrirana uporaba fitofarmacevtskih sredstev ne povzroča pojava ostankov pesticidov v ali na živilu ali kjer ni registrirane uporabe; ali če uporabe, ki jih je registrirala država članica, ne spremljajo potrebni podatki; ali če uporabe v tretjih državah, ki imajo za posledico ostanke v ali na živilu, ki lahko pride na trg Skupnosti, ni bila podprta z takimi potrebnimi podatki.
(3) Sprejete so bile Odločbe Komisije, da se aktivne substance ne vključijo v Prilogo I k Direktivi Sveta 91/414/EGS z dne 15. julija 1991 o dajanju fitofarmacevtskih sredstev v promet [7], kakor je bila nazadnje spremenjena z Direktivo Komisije 2000/80/ES [8], za azinfos-etil (Odločba Komisije 95/276/ES [9]), profam (Odločba Komisije 96/586/ES [10]), dinoterb (Odločba Komisije 98/269/ES [11]), DNOC (Odločba Komisije 1999/164/ES [12]), pirazofos (Odločba Komisije 2000/233/ES [13]), monolinuron (Odločba Komisije 2000/234/ES [14]), klozolinat (Odločba Komisije 2000/626/ES) in teknazen (Odločba Komisije [15] 2000/725/ES [16]). Te odločbe so zagotovile, da fitofarmacevtska sredstva, ki vsebujejo te aktivne snovi, ne bodo več registrirane za uporabo v Skupnosti. Torej je potrebno dodati vse ostanke pesticidov, ki izhajajo iz uporabe teh fitofarmacevtskih sredstev, v priloge k Direktivam 86/362/EGS, 86/363/EGS in 90/642/EGS, da se omogoči ustrezen nadzor in kontrola njihove uporabe ter da se zaščiti potrošnika. Da bi se lahko izpolnila upravičena pričakovanja glede uporabe obstoječih zalog pesticidov, so odločbe Komisije o nevključitvi zagotovile prehodno obdobje, in ustrezno je, da se najvišje mejne vrednosti ostankov, ki temeljijo na mnenju, da uporaba zadevne substance v Skupnosti ni registrirana, ne smejo uporabljati do konca prehodnega obdobja, ki velja za določeno substanco.
(4) Najvišje mejne vrednosti ostankov so bile določene za azinfos-etil za nekatere proizvode iz Priloge II k Direktivi 76/895/EGS, kakor je bila spremenjena z Direktivo Komisije 82/528/EGS [17], državam članicam pa je bilo dovoljeno, da uvedejo višje mejne vrednosti ostankov. Da bi se uskladile najvišje mejne vrednosti ostankov pesticidov za azinfos-etil v in na sadju in zelenjavi na ravni Skupnosti, je namesto tega treba te najvišje mejne vrednosti ostankov vključiti v Direktivo 90/642/EGS. Nadalje jih je treba spremeniti po odvzemu registracije na ravni Skupnosti.
(5) Najvišje mejne vrednosti ostankov v Skupnosti in vrednosti ostankov, ki jih priporoča Codex Alimentarius, so določene in ocenjene po podobnih postopkih. Najvišje mejne vrednosti ostankov za azinfos-etil, dinoterb, DNOC, monolinuron, profam in klozolinat po Codex niso določene. Obstaja omejeno število Codex najvišjih mejnih vrednosti ostankov za pirazofos in teknazen, ki so bile upoštevane pri določanju najvišjih mejnih vrednosti ostankov v tej direktivi. Skupnost je o osnutku Direktive Komisije obvestila Svetovno trgovinsko organizacijo in prejete pripombe upoštevala pri končanju direktive. Evropska skupnost bo preučila možnost določitve uvozne tolerance najvišjih mejnih vrednosti ostankov za določene kombinacije pesticid/pridelek na podlagi predložitve sprejemljivih podatkov in sprejemljivih ocen o prehrani potrošnikov [18].
(6) Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
V Prilogi II k Direktivi 76/895/EGS se črtajo vnosi, ki se nanašajo na azinfos-etil.
Člen 2
V tabeli v Delu A Priloge II k Direktivi 86/362/EGS se dodajo vpisi v zvezi z naslednjimi najvišjimi mejnimi vrednostmi ostankov:
Ostanki pesticidov | Najvišja mejna vrednost (mg/kg) |
Azinfos-etil | 0,05 |
Klozolinat | 0,05 |
Dinoterb | 0,05 |
DNOC | 0,05 |
Monolinuron | 0,05 |
Profam | 0,05 |
Pirazofos | 0,05 |
Teknazen | 0,05 |
Člen 3
Priloga II k Direktivi 86/363/EEC se spremeni:
1. Vpisi v zvezi z naslednjimi ostanki pesticidov se dodajo v tabelo v Delu A:
Ostanki pesticidov | Najvišja mejna vrednost(mg/kg) |
Maščob v mesu, mesnih izdelkov, drobovine in živalskih maščob, naštetih v Prilogi I znotraj tarifne oznake KN št. 0201, 0202, 0203, 0204, 0205 00 00, 0206, 0207, ex. 0208, 0209 00, 0210, 1601 00 in 1602(1) (4) | Za kravje mleko in polnomastno kravje mleko, navedeno v Prilogi I znotraj tarifne oznake KN št. 0401; za druga živila znotraj tarifne oznake KN št. 0401, 0402, 0405 00, 0406 v skladu z (2) (4) | Za sveža jajca brez lupine, v ptičjih jajcih in jajčnih rumenjakih, navedenih v Prilogi I znotraj tarifne oznake KN št. 0407 00 in 0408 (3) (4) |
Azinfos-etil | 0,05 | 0,05 | 0,05 |
Pirazofos | 0,02 | 0,02 | 0,1 |
Teknazen | 0,05 | 0,05 | 0,05 |
2. Vpisi v zvezi z naslednjimi ostanki pesticidov se dodajo v tabelo v Delu B:
Ostanki pesticidov | Najvišja mejna vrednost (mg/kg) |
Mesa, vključno z maščobo, mesnimi izdelki, drobovino in živalsko maščobo, navedeno v Prilogi I znotraj tarifne oznake KN št. 0201, 0202, 0203, 0204, 0205 00 00, 0206, 0207, ex. 0208, 0209 00, 0210, 1601 00 in 1602 | Za mleko in mlečne izdelke, navedene v Prilogi I znotraj tarifne oznake KN št. 0401, 0402, 0405 00, 0406 | Za sveža jajca brez lupine, ptičja jajca in jajčne rumenjake, navedene v Prilogi I znotraj tarifne oznake KN št. 0407 00 in 0408 |
Dinoterb | 0,05 | 0,05 | 0,05 |
DNOC | 0,05 | 0,05 | 0,05 |
Profam | 0,05 | 0,05 | 0,05 |
Monolinuron | 0,05 | 0,05 | 0,05 |
Člen 4
V tabelo v Prilogi II k Direktivi 90/642/EGS se dodajo vnosi za ostanke pesticidov, kot je določeno v Prilogi k tej direktivi.
Člen 5
1. Ta direktiva začne veljati dvajseti dan po njeni objavi.
2. Države članice sprejmejo in objavijo zakonodajne in druge ukrepe za uskladitev s to direktivo do 1. julija 2001. O tem takoj obvestijo Komisijo.
3. Navedene ukrepe za azinfos-etil, profam in dinoterb uporabljajo od 1. julija 2001.
4. Omenjeni ukrepi za DNOC, pirazofos in monolinuron se uporabljajo od 1. julija 2002.
5. Navedene ukrepe za klozolinat in teknazen uporabljajo od 1. januarja 2003.
6. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice sprejmejo postopek za navedeno sklicevanje.
Člen 6
Ta direktiva je naslovljena na države članice.
V Bruslju, 20. decembra 2000

Labels: 17
20